రామలింగేశ్వరస్వామి క్షేత్రంలో వైభవంగా జరుగుతున్న మహాశివరాత్రి ఉత్సవాలు - CVR News Network
రామలింగేశ్వరస్వామి క్షేత్రంలో వైభవంగా జరుగుతున్న మహాశివరాత్రి ఉత్సవాలు
యాదాద్రి శ్రీలక్ష్మీ నరసింహస్వామి ఆలయానికి అనుబంధంగా కొనసాగుతూ కొండపైన కొలువై ఉన్న శ్రీపర్వతవర్థినీ సమేత రామలింగేశ్వరస్వామి క్షేత్రంలో మహాశివరాత్రి ఉత్సవాలు మూడోరోజు అంగరంగ వైభవంగా జరుగుతున్నాయి. ఉత్సవాల్లో భాగంగా ఆదిదంపతులైన శివపార్వతుల కల్యాణ మహోత్సవం రాత్రి కన్నులపండుగగా జరిగింది.
రాత్రి 8 గంటలకు ప్రారంభమైన కల్యాణ మహోత్సవం దాదాపు రెండుగంటల పాటు వైభవంగా జరిగింది. కల్యాణ మండపంలో ఆదిదంపతులను అధిష్టింపజేసి కల్యాణ ఘట్టాన్ని ఆరంభించారు అర్చకులు. వేదపండితుల మంత్రోచ్ఛారణలు, వేదపారాయణాలు, మంగళవాయిద్యాల కళతాళ ధ్వనుల మధ్య ముళ్లోకాది దేవతలు చూస్తుండగా కైలాసవాసుడు పార్వతీ అమ్మవారి మెడలో మాంగళ్యధారణ చేశారు. ఆ సమయంలో శివాలయ ప్రాంగణం "ఓం నమఃశివాయ, శంభోశంకర" అనే నామస్మరణతో మార్మోగింది. భక్తులు పెద్దసంఖ్యలో తరలిరావడంతో కల్యాణ మండపం కిక్కిరిసిపోయింది. శివపార్వతుల కల్యాణ ఘట్టాన్ని తిలకించిన భక్తులు తమ జన్మ ధన్యమైందని భావిస్తూ ఆనందపరవశులైనారు. సమస్త దేవతలు, మహర్షులు, ప్రకృతిలోని ప్రాణకోటి మొత్తం ఈ కల్యాణ వేడుకను తనివితీరా వీక్షించి పరవశించారని వేదపండితులు భక్తులకు ప్రవచించారు.
ramalingeswaraswamy kshetramlo vaibhavangaa jarugutunna mahasivaratri utsavaalu - CVR News Network
ramalingeswaraswamy kshetramlo vaibhavangaa jarugutunna mahasivaratri utsavaalu
yaadaadri srilakshmi narasimhaswamy aalayaaniki anubandhamgaa konasaagutuu kondapaina koluvai unna sriparvatavarthini sametha ramalingeswaraswamy kshetramlo mahasivaratri utsavaalu moodoroju angaranga vaibhavangaa jarugutunnaayi. utsavaallo bhagamga aadidampatulaina sivapaarvatula kalyana mahotsavam raatri kannulapandugagaa jarigindi.
raatri 8 gantalaku praarambhamaina kalyana mahotsavam daadaapu rendugantala paatu vaibhavangaa jarigindi. kalyana mandapamlo aadidampatulanu adhishtimpajesi kalyana ghattaanni aarambhinchaaru archakulu. vedapanditula mantrochchaaranalu, vedapaaraayanaalu, mangalavaayidyaala kalataala dhwanula madhya mullokadi devatalu chustundagaa kailasavasudu paarvatii ammavari medalo maangalyadhaarana chesaru. aa samayamlo sivalaya praanganam "om namahsivaaya, sambhosankara" ane naamasmaranato maarmogindi. bhaktulu peddasankhyalo taraliraavadamto kalyana mandapam kikkirisipoyindi. sivapaarvatula kalyana ghattaanni tilakinchina bhaktulu tama janma dhanyamaindani bhaavistuu aanandaparavasulainaaru. samasta devatalu, maharshulu, prakrutilooni praanakoti mottam ee kalyana vedukanu tanivitiira veekshinchi paravasinchaarani vedapanditulu bhaktulaku pravachinchaaru.